_:n8e6d50f965544198b56ec2746d35d992xb0
<http://schema.org/articleBody>
"Potvrdu izvrsnosti OS hibrida daje velika potražnja za njima koja raste gotovo eksponencijalno pa zahtjeve tržišta ne može zadovoljiti ni povećana proizvodnja. Namjera stručnjaka Poljoprivrednog Instituta Osijek da na Danu polja upozna proizvođače s novostima u programu oplemenjivanja kukuruza, te da predstavi hibride suncokreta, sorte soje i krmnog bilja uspjela je u potpunosti. Unatoč znanim agroklimatskim problemima nije vrijeme za zdvajanje nego još aktivnije djelovanje u kreaciji novih visokotolerantnih hibrida otpornih na sušu ali i aktivnije djelovanje državnog aparata kako bi se pojednostavila procedura za provedbu navodnjavanja, rekao je uvodno ravnatelj dr. sc. Zvonimir Zdunić ističući da je PIO i u ovim teškim vremenima zadržao snažnu tržišnu poziciju što dokazuje podatak da je s OS sortama i hibridima zasijana gotova svaka druga njiva u Hrvatskoj.Predstojnik Odjela za oplemenjivanje i genetiku kukuruza Dr. sc. Ivan Brkić predstavio je čak 19 hibrida a najtraženiji u ovoj 2012. godini su OS 378, OS 396, Drava 404 i OSSK 515, naglasivši da je unatoč povećanju sjemenske proizvodnje navedenih hibrida ona još uvijek nedovoljna zbog velike potražnje. Kvaliteta dobivena suvremenim metodama oplemenjivanja hibrida suncokreta razlog su njihove sve veće potražnje u Hrvatskoj. Rezultati oplemenjivačkog rada su 13 priznatih hibrida od kojihse ističu Apolon te Luka koji je u službenim pokusima Zavoda za sjemenarstvo i rasadničarstvo bio najuljniji hibrid u trogodišnjem ispitivanju.I na soju i suncokret nepovoljno su djelovale izrazito visoke temperature zraka kao i nedostatak oborina, što je prouzročilo štete na svim proljetnim kulturama. Međutim visoka agronomska vrijednost te široka adaptibilnost OS sortimenata soje i suncokreta uz pravilnu i pravodobnu primjenu agrotehnike doprinijeli su realizaciji prosječnih prinosa zrna i u takvim ekstremnim uvjetima što potvrđuju rezultati pokusa. Sortiment soje Poljoprivrednog instituta Osijek zauzima gotovo 70% ukupnih površina u Hrvatskoj jer ima zadovoljavajuću kakvoću zrna obzirom na količinu bjelančevina i ulja, visoku tolerantnost na glavne bolesti, otpornost na polijeganje i pucanje mahuna u zriobi te različitu ponudu u odnosu na dužinu vegetacije (od vrlo ranih do srednje ranih). Trend potražnje naših sorti raste. Najviše se naručuju Ika, Tena, Zora, Sanda, Lucija, Korana, Vita i Julijana, zadovoljno je utvrdio Dr. sc. Luka Andrić predstojnik Odjela za sjemenarstvo.Predstavljajući sorte krmnog bilja Lucernu OS 66, OS 88, OS 99, krmni grašak ozimi Osječki zeleni, Letin, te krmni grašak jari Gold i Uran, kao i Crvenu djetelinu Viva, predstojnik Odjela za oplemenjivanje i genetiku krmnog bilja dr. sc. Svetislav Popović podsjetio je na važnost krmnih kultura kojima osiguravamo visok prinos i mase i proteina. U nastavku teksta pogledajte fotogaleriju.Autor: Zlatko Pavošević"
<https://www.agroklub.com/sajmovi-dogadjanja/dani-polja-poljoprivrednog-instituta-osijek/7600/>